Kwasi Annoh Ankama

Kwasi Annoh Ankama (1 Ɔbɛnem 1957 – 1 Ɔpɛpɔn 2010) yɛ Ghana mmaranimni ne amanyɔni. Na ɔyɛ Atiwa mantam no mmrahyɛbagua no muni na na ɔyɛ Ɔman Ho Dɔ Kuw Foforo no muni . Owui bere a na ɔwɔ dibea wɔ aban ananmusifo bi a wɔkɔɔ London mu no. Kwesi Amoako Atta na odii n'ade sɛ MP .

 Mfitiase asetra ne nhomasua 
Wɔwoo Kwasi Ankama wɔ Abomosu wɔ Ghana Apuei Fam. Ɔnyaa Bachelor of Arts abodin krataa wɔ Mmara ne Amanyɔsɛm mu wɔ Ghana Suapɔn, Legon, wɔ afe 1984 mu. Afei ɔkɔɔ Ghana Mmara Sukuu, Makola, na ɔwiee sukuu wɔ afe 1986 mu. Ɔnyaa adansedie krataa a ɛdi akyire wɔ Adan ho Mmara mu wɔ London Suapɔn mu wɔ afe 1997.

 Adwuma ne amammui asetra 
Annoh Ankama yɛɛ adwuma sɛ mmaranimfo na na ɔyɛ Ɔmampanyin John Agyekum Kufour Boafo Titiriw .

Wɔ afe 2008 mu no, ɔsii akan na ɔdii nkonim wɔ Atiwa mantam abatoɔ no mu denam abatoɔ 26,423 a ɔnyaeɛ wɔ abatoɔ 34,570 a ɛfata a wɔtoeɛ no mu, na ɛyɛ abatoɔ no ɔha mu nkyekyɛmu 76.4. Annoh Ankama somm wɔ mmrahyɛbagua boayikuw ahorow mu, a mmrahyɛbagua Boayikuw, Atemmu Boayikuw, ne mmrahyɛbagua no Mpɔtam Aban ne Nkuraase Nkɔso Boayikuw ka ho.

Ne mmrahyɛbagua atenaeɛ no, Joyce Bamford-Addo, a na ɔyɛ mmrahyɛbagua no Kasafoɔ saa berɛ no, ɔkaeɛ sɛ ɛda mpan wɔ 7 Ɔpɛpɔn 2010. Kwesi Amoako Atta na odii nkonim wɔ abatow bi a wɔyɛe de hyɛɛ nkongua a ɛda hɔ kwa no so.

 Ankorankoro asetra 
Annoh Ankama waree na ɔwɔ mma baasa. Na ɔyɛ Kristoni na na ɔyɛ Katolek Asɔre a ɛwɔ Ghana no muni .

 Owuo 
Wɔ June 2010 mu no, na Annoh Ankama ka aban ananmusifoɔ bi a wɔtuu kwan kɔɔ United Kingdom kɔhwehwɛɛ amammuisɛm mu nkɔmmɔdie no ho. Ɔyaree wɔ akwantuo no mu na wɔde no kɔɔ ayaresabea bi wɔ London, nanso ɔwuiɛ berɛ a na ɔrenya ayaresa wɔ July 1. Wɔsan de ne funu kɔɔ Ghana sɛ wɔrekɔsie no wɔ August 20, na wɔsiee no akyiri yi wɔ saa bosome no mu.

 Nsɛm a wɔde gyinaa so 

Nkyekyεmu:Ghana mmrahyɛbadwafoɔ 2009–2013